Polykarp Kusch

Polykarp KUSCH  (naskiĝinta la 26-an de januaro 1911 en Blankenburg (Harz), Germanio; mortinta la 20-an de marto 1993 en Dallas, Usono) estis germandevena usona fizikisto. Li ricevis Nobel-premion pri fiziko – kun Willis Eugene Lamb – en 1955 pro preciza difino de la magneta momanto de la elektrono. Tio estis pli granda ol la teoria valoro, tiel kondukis al repenso de la kvantum-elektrodinamiko kaj ties pluevoluigo.

Kusch alvenis en 1912 en Usono, kie ricevis ŝtatanecon en 1922. Li analizis en la Universitato de Columbia (1937) kun fizikisto Isidor I. Rabi efikon de la magnetaj kampoj je la atomfaskoj. Dum la dua mondmilito, li okupiĝis pri radaresplorado. Li revenis en 1946 al la Universitato Columbia, kie iĝis profesoro pri fiziko kaj agadis en tiu pozicio ĝis 1972. Li estis dumtempe katedroestro (1949–52, 1960–63), direktoro de la radiada laboratorio (1952–60) kaj scienca vicprezidanto (1969–72). Li estis ekde 1972 profesoro de la Teksasa Universitato en Dallas. Li pensiiĝis en 1982.

Kategorio:Usonaj Nobel-premiitoj
Kategorio:Usonaj fizikistoj